।।2.49।।जो समत्वबुद्धिसे ईश्वराराधनार्थ किये जानेवाले कर्म हैं उनकी अपेक्षा ( सकाम कर्म निकृष्ट हैं यह दिखलाते हैं )   हे धनंजय  बुद्धियोगकी अपेक्षा अर्थात् समत्वबुद्धिसे युक्त होकर किये जानेवाले कर्मोंकी अपेक्षा कर्मफल चाहनेवाले सकामी मनुष्योंद्वारा किये हुए कर्म जन्ममरण आदिके हेतु होनेके कारण अत्यन्त ही निकृष्ट हैं।  इसलिये तू योगविषयक बुद्धिमें या उसके परिपाकसे उत्पन्न होनेवाली सांख्यबुद्धिमें शरण  आश्रय अर्थात् अभयप्राप्तिके हेतुको पानेकी इच्छा कर।  अभिप्राय यह कि परमार्थज्ञानकी शरणमें जा।  क्योंकि फलतृष्णासे प्रेरित होकर सकाम कर्म करनेवाले कृपण हैं दीन हैं।  श्रुतिमें भी कहा है  हे गार्गी  जो इस अक्षर ब्रह्मको न जानकर इस लोकसे जाता है वह कृपण है।